Butmir

Butmir je naselje i arheološko nalazište na desnoj obali rijeke Željeznice, općina Ilidža, Bosna i Hercegovina. Na području Butmira danas živi više od 5 hiljada stanovnika.
 Arheologija  
U Butmiru i na prostoru Visokog, Kaknja i doline Lašve, u neolitu je nekoliko stoljeća živjela ljudska zajednica koja je stvorila prva djela visoke umjetničke vrijednosti. Naselje je poznato kao arheološko nalazište, a zbog obilja materijala taj je period nazvan Butmirska kultura. Arheolog Borivoj Čović stanovništvo je nazvao - Butmirci.Čović, 1976, s.29 Na cjelokupnom području  Butmirske kulture živjelo je oko 5 hiljada stanovnikaJohannes Müller -ANUBiH, Sarajevo 2007 -Demografski varijabiliteti u kasnom neolitu na području Bosne i pitanje gustine naseljenosti u neolitu jugoistočne Evrope.

U periodu 1893-1896. godine – vršena su iskopavanja pod vodstvom Vaclava Radimskog i Franje Fiale. Materijal je deponiran u Zemaljskom muzeju, a jedan manji dio u Muzeju grada Sarajeva. Prahistorijsko naselje u Butmiru je proglašeno za nacionalni spomenik Bosne i Hercegovine.

 Tunel spasa 
Tunel spasa je naziv za sarajevski ratni tunel koji je napravljen 1993. godine, tokom opsade Sarajeva Napravljen je ispod aerodromske piste i povezivao je dvije teritorije koje su bile pod kontrolom Armije Republike Bosne i Hercegovine (Dobrinja i Butmir), pa se tako i tunel zvao "Tunel D-B". Tunel je dužine 785,5 m, širine oko 1 m i visine oko 1,5 m, iako je na nekim dijelovima visina i do 1,8 m.
 Aerodrom Sarajevo 
Međunarodni aerodrom Sarajevo, nalazi se u Butmiru, i glavni je i najveći aerodrom u Bosni i Hercegovini. Godine 2019. aerodrom je prevezao oko milion putnika i oko 3 miliona kg. cargo tereta. 
 Galerija 
Na području Butmira nalazi se hipodrom, džamija, poljoprivredno dobro, više mezarja, te  baza EUFORA.

 Također pogledajte 
 Tunel spasa
 Butmirska kultura
 Reference 

 Vanjski linkovi 
 https://web.archive.org/web/20120923005832/http://dmc.ssst.edu.ba/ButmirNeolithicCulture/index.html

Kategorija:Naseljena mjesta na Ilidži